अग्रोहा. महाराजा अग्रसेन मेडिकल कॉलेज में पांच सफाईकर्मी हटाएं जाने पर नाराज चतुर्थ कर्मचारियों ने जमकर प्रदर्शन किया और अनिश्चितकालीन हड़ताल पर बैठ गए। एक दिन की हड़ताल से मेडिकल कॉलेज में सभी वार्डों में गंदगी भी फैल गई है। कर्मचारियों ने चेतावनी दी कि जग तक मेडिकल प्रशासन हटाएं गए कर्मचारियों को दोबारा नहीं लगाता है तब तक वे काम पर नहीं आएंगे। मेडिकल सोसायटी होगी जिम्मेदार...
अगर गुरुवार को उनकी समस्या का समाधान नहीं हुआ तो वे भूख हड़ताल भी शुरू कर देंगे। इसके लिए मेडिकल सोसायटी जिम्मेदार होगी। मेडिकल के निर्देशक डाॅ. गोपाल सिंघल, प्रशासनिक अधिकारी बीके शर्मा, एमएस डाॅ. नजीर अहमद पंडित, डीएमएस डाॅ. शमशेर मलिक ने कर्मचारियों को काफी समझाने का प्रयास किया, लेकिन कर्मचारियों ने अनसुनी कर दी और अपनी जिद पर अड़े रहे। ग्राम पंचायत अग्रोहा सरपंच बलबीर भांभू, ब्लॉक चेयरमैन सुरेश जाखड़, जिला पार्षद सत्यवान नैन, संदीप छाछिया दर्जन भर सरपंच भी कर्मचारियों के पक्ष में उतर आए। सरपंच भांभू ने कर्मचारियों की मांग को जायज बताते हुए उनका समर्थन कर दिया है।
चिकित्सक उनसे अपने घरों पर काम करवाते हैं...
मेडिकल कॉलेज के चतुर्थ श्रेणी कर्मचारियों ने बताया कि मेडिकल सोसायटी के लोगों उनके साथ दुर्व्यवहार करते हैं और अगर कोई आवाज उठाता है तो उसे निकाल देने की धमकी देते हैं। ठेकेदार के सुपरवाइज तो उनको जातिसूचक गालियां देते हैं। इसी को लेकर मेडिकल कॉलेज के चार कर्मचारियों को निकाल दिया गया है। इसके अलावा उनको 15 वर्षों से उनको पक्का भी नहीं किया जा रहा है। उन्होंने बताया कि ठेकेदार व चिकित्सक उनसे अपने घरों पर काम करवाते हैं।कर्मचारियों ने बताया कि कही भी चोरी हो जाती है तो चिकित्सक सफाई कर्मियों को चोर करार देते हैं और थाने में बेकसूर पिटाई करवाते हैं। मेडिकल कॉलेज में अब तक सात कर्मचारियों पर चोरी का आरोप लगाया जा चुका है। कर्मचारियों ने मांग की है कि हटाएं कर्मचारियों को बहाल किया जाए और उन्हें पूरा वेतन दिया जाए।
एक्शन नहीं लेंगे तो कोई काम नहीं करेगा : डॉ. सिंघल
डॉ. गोपाल सिंघल, निदेशक, मेडिकल कॉलेज ने कहा कि मेडिकल कॉलेज से हटाएं गए सफाई कर्मियों को जांच के दौरान ड्यूटी पर नहीं पाया गया तो उन्हें बुलाकर कई बार वार्निंग भी दी गई। लेकिन वे काम करना तो दूर की बात अपनी मर्जी से घर रह जाते हैं। उन्हीं चार कर्मचारियों को हटाया गया है। बार-बार उनकी शिकायत मिल रही थी। शिकायत मिलने पर उनके खिलाफ कार्रवाई की गई है। कुछ लोग इसे राजनीति अखाड़ा बनाकर बदनाम करना चाहते हैं। मेडिकल कॉलेज को चलाना सोसायटी का काम है। अगर इनके खिलाफ एक्शन न ले तो कोई भी काम नहीं करेगा।
लापरवाही बरतने पर हटाया : डॉ. नजीर
डाॅ. नजीर अहमद पंडित, एमएस, मेडिकल कॉलेज, अग्रोहा ने कहा कि जो कर्मचारी हटाए गए हैं। वे ड्यूटी में लापरवाही बरतते आ रहे है। जांच के बाद ही हटाया गया है। मेडिकल में काम करने वाले लोगों को जरूरत है, राजनीति व प्रदर्शन करने वाले लोगों नहीं है। अगर कोई भी कर्मचारी ड्यूटी के दौरान लापरवाही बरतते पाया गया तो उसे नहीं बख्शा जाएगा।'
hin_Deva hin_Deva hin_Deva hin_Deva hin_Deva hin_Deva hin_Deva hin_Deva